**102/3**

**KISWAHILI FASIHI**

**KARATASI YA 3**

**MUHULA WA PILI**

**MUDA : SAA 2 ½**

**MAAGIZO**

**a)Jibu maswali manne pekee.**

**b)Swali la kwanza ni la lazima.**

**c)Maswali hayo mengine matatu yachaguliwe kutoka sehemu nne zilizobaki ; yaani Tamthiliya fupi, Ushairi na Riwaya.**

**d)Usijibu maswali mawili kutoka sehemu moja.**

**e)Majibu yote lazima yaandikwe kwa lugha ya Kiswahili.**

**MATUMIZI YA MTAHINI PEKEE**

|  |  |  |
| --- | --- | --- |
| **SWALI** | **UPEO** | **ALAMA** |
| 1 | 20 |  |
|  | 20 |  |
|  | 20 |  |
|  | 20 |  |
| **JUMLA** | **80** |  |
|  |  |  |

***SWAli 1 LAZIMA SEHEMU YA : FASIHI SIMULIZI***

Hapo zamani za kale paliishi sungura na ndovu. Wanyama hawa waliishi baharini.Maulana alikuwa amewatunukia mapenzi si haba.Makazi yao yalikuwa yamepambwa yakapambika.Walitegemea matunda mbalimbali yaliyokuwa baharini kama mapera, matomoko matikitimaji na kadhalika.

Siku moja usiku wa manane, maji yakaanza kupwa.Ndovu aliathirika zaidi. Alijaribu kuinama majini lakini hakuweza . Alimwita sungura amsaidie lakini sungura alikuwa ametoweka. Ndovu aliamua kwenda kumtafuta sungura. Alimtafuta hadi msituni lakini hakumpata. Alihofia kurudi baharini na hadi wa leo yumo msituni.

**MASWALI**

a)Tambua utanzu na kijipera chake. (al.2)

b)Taja fomyula zingine **mbili** za kutanguliza kifungu hiki. (al.2)

c)Eleza umuhimu wa kijipera hiki. (al.5)

d)Eleza sifa za kifungu hiki. (al.5)

e)Eleza umuhimu wa fomyula:

(i)Kutanguliza (al.3)

(ii)Kuhitimisha (al.3)

***SEHEMU YA B : TAMTHILIA (P.KEA KIGOGO)***

**Jibu Swali la pili au la tatu**.

2 “……… Udongo haubishani na Mfinyanzi. Acha porojo zako. Kigogo hachezewi; watafuta maangamizi!”

a)Eleza muktadha wa dondoo hili. (al.4)

b)Fafanua mbinu **mbili** za kimtindo zilizotumika katika dondoo hili. (al.2)

c)Eleza sifa zozote **nne** za msemaji. (al.4)

d)Onyesha ukweli wa kauli hii katika dondoo hili ukirejelea hoja **kumi**. (al.10)

**AU**

3.a)Tatizo la uongozi katika bora la Afrika ni kikwazo kikubwa cha maendeleo. Kwa kurejelea matukio kwenye Tamthilia ya Kigogo. Jadili ukweli wa kauli hii. (al.10)

b)Eleza mbinu alizotumia Majoka kufanikisha utawala wake. (al.10)

***SEHEMU YA C : RIWAYA (A.MATEI : CHOZI LA HERI)***

**Jibu swali la nne au la tano**

4.“Lakini itakuwaje historical injustice, nawe Ridhaa hapo ulipo sicho kitovu chako?”

a)Eleza muktadha wa dondoo hili. (al.4)

b)Eleza tamathali **mbili** za lugha zilizotumika kwenye dondoo hili. (al.4)

c)Fafanua sifa **tatu** na umuhimu tatu wa msemaji wa maneno haya. (al.6)

d)Taja mambo **sita** yaliyowakumba wale ambao kitovu chao sicho walicho? (al.6)

**AU**

5.a)”Siasa mbaya maisha mabaya.”Thibitisha ukweli wa kauli hii kwa kurejelea riwaya ya Chozi la Heri. (al.10).

b)Fafanua athari za umaskini katika jamii ukirejelea Riwaya ya Chozi la Heri.

***SEHEMU YA D : HADITHI FUPI (Alifa Chokocho na D.Kayanda (Wahariri)***

**Jibu swali la sita au la saba.**

6.”Lazima niache kazi maana mume wangu haniamini.”

a)Fafanua muktadha wa dondoo hii. (al.4)

b)Eleza sifa **sita** za mzungumzaji katika dondoo hili. (al.6)

c)Eleza mbinu zifuatazo kama zilivyotumika katika hadithi.

(i)Sadfa (al.6)

(ii)Majazi (al.4)

**AU**

7.”Hatuwezi kumaliza kula, kila leo tuna kula”.

a)Eleza muktadha wa dondoo hili. (al.4)

b)Fafanua tamathali ya usemi iliyotumika. (al.2)

c)Eleza umuhimu wa mnenaji. (al.4)

d)”Lakini nakwambia tena, kula kunatumaliza”. Kwa kudokeza hoja **kumi** jadili ukweli wa kauli hii. (al.10)

***SEHEMU YA E : USHAIRI***

**HEKO JESHI LETU**

Hebu niwatangazieni, mitimani yalotanda,

Katu si ya furahani, bali ya mori kupanda,

Kenya yetu I motoni, Al Shabaab katenda,

Katuchokoza yakini, kututeka kama punda,

Lo! Vyombo vya baharini, kwa telki kavidanda.

Wakashambuliya pwani, watalii wakadinda,

Kawapora mifukoni, ilo ndarama mabunda,

Maguruneti jijini, mabomu ja parapanda,

Waasi hawa kidini, kajifunga kwa magwanda,

Wakavuruga amani, ya wakenya waso inda.

Hawa sisi twalaani, kwa usalama kuvunda,

Toka Somalia baini, kuteka Kenya kapenda,

Ndo kavamiya wageni, kisha nao wakaenda,

Kawatesa matekani, kuwafunga kwa mikanda,

Sote kajawa huzuni, kutendewa kama kinda.

Wanajeshi wa nchini, chonjo pasi kusarenda,

Wakenda hivyo vitani, nyoyo bila kuwatunda,

Ka’nzisha operesheni, ya jeshi nchi kulinda

Kajitoma mipakani, huku vikosi meunda,

Somalia sadikini, kawa wa kondo ukanda.

Kwa silaha mikononi, mahandakiyo karanda,

Vita vya anga, jangwani, kulo maji na migunda,

A’Shabab nuksani, kamegwa mfano tunda,

Chao kawa hatarini, wanajeshi kawawinda,

Mchana piya jioni, ngomezi zao kaganda.

Wanamgambo sikieni, kazingirwa kikandanda,

Kavunjavunjwa usoni, miguuni piya vyanda,

Kahasiriwa mwilini, huku kabaki mepinda,

Haramia kawa duni, wakangamizwe manunda

Jeshi kajitahidini, matunda mema katunda.

Habari ulimwenguni, kamoma propaganda,

Kuenezeka kampeni, nazo nchi kama Rwanda,

Jeshi kajitoleeni, siku kadha’ za kalenda,

Jeshi letu shukurani, kutulinda ja makinda,

Twakusihi E Manani, tujali kwa kutupenda.

**MASWALI**

a)Pendekeza kichwa kingine kinachofaa shairi hili. (al.1)

b)Onyesha toni ya shairi hili. (al.1)

c)Eleza nafsi neni katika shairi hili (alama 1)

c)Ni madhila gani yametendwa na Al Shabab? (al.6)

d)Fafanua uhuru wa kishairi uliotumiwa na mtunzi katika ubeti wa pili. (al.4)

e)Eleza muundo wa shairi hili. (al.4)

f)Eleza maana ya maneno haya yalivyotumwa na msanii. (al.3)

i)Magwanda.

ii)Mahandaki

iii)Maharamia